**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2015 M. VASARIO 13 D. SPRENDIMO NR. TS-6 „DĖL NEVYRIAUSYBINIŲ ORGANIZACIJŲ VEIKLOS PROJEKTŲ FINANSAVIMO IŠ KĖDAINIŲ RAJONO SAVIVALDYBĖS BIUDŽETO LĖŠŲ KONKURSO TVARKOS APRAŠO PATVIRTINIMO“ PAKEITIMO**

2018 m. kovo 20 Nr. SP-53

Kėdainiai

Kėdainių rajono savivaldybės taryba n u s p r e n d ž i a:

Pakeisti Nevyriausybinių organizacijų veiklos projektų finansavimo iš Kėdainių rajono savivaldybės biudžeto lėšų konkurso tvarkos aprašą, patvirtintą Kėdainių rajono savivaldybės tarybos 2015 m. vasario 13 d. sprendimu Nr. TS-6 „Dėl Nevyriausybinių organizacijų veiklos projektų finansavimo iš Kėdainių rajono savivaldybės biudžeto lėšų konkurso tvarkos aprašo patvirtinimo“:

1. Pakeisti 12 punktą ir jį išdėstyti taip:

„12. Konkursui teikiamas projektas aprašomas užpildant paraiškos formą, patvirtintą Direktoriaus įsakymu. Paraiška turi būti užpildyta lietuvių kalba, pasirašyta asmens, turinčio teisę veikti pareiškėjo vardu, nurodant vardą, pavardę ir pareigas, bei patvirtinta antspaudu, jei pareiškėjas antspaudą privalo turėti. Konkursui pareiškėjas pateikia 2 paraiškos egzempliorius (1 originalą ir 1 kopiją) ir elektroninę paraiškos kopiją (1 failas PDF formatu), kurią išsiunčia Konkurso skelbime nurodytu elektroninio pašto adresu“.

2. Papildyti 121 punktu:

„121. Projekto paraiška gali būti pristatyta Konkurso skelbime nurodytam atsakingam Administracijos darbuotojui arba atsiųsta registruotu laišku adresu: J. Basanavičiaus g. 36, Kėdainiai. Ant voko privaloma užrašyti „Nevyriausybinių organizacijų veiklos projektų finansavimo konkursui“.

3. Papildyti 161 punktu:

1. „161. Nustačius, kad elektroninės paraiškos kopijos turinys neatitinka popierinio varianto turinio, vadovaujamasi paraiškos popieriniame variante pateikta informacija“.

4. Pakeisti 32 punktą ir jį išdėstyti taip:

1. „32. Pareiškėjas po projekto įvykdymo per 10 darbo dienų, bet ne vėliau kaip iki einamųjų metų gruodžio 20 dienos, pateikia:
2. 32.1. Administracijos Apskaitos skyriui Sutartyje nustatytas ataskaitas, pagrindžiančias biudžeto lėšų panaudojimą;
3. 32.2. projekto įvykdymo dalykinę ataskaitą (Aprašo 2 priedas)“.
4. 6. Pakeisti 34 punktą ir jį išdėstytai taip:
5. „34. Nepanaudotos ar netikslingai panaudotos rajono savivaldybės biudžeto lėšos turi būti grąžintos iki einamųjų metų gruodžio 20 dienos Administracijai“.
6. 7. Papildyti 36 punktu:
7. „36. Pareiškėjas, atlikdamas pirkimus, privalo vadovautis LR viešųjų pirkimų įstatymu. Jei Pareiškėjas yra neperkančioji organizacija, atlikdamas pirkimus turi vadovautis Neperkančiųjų organizacijų taisyklėmis, kurias pasitvirtina organizacijos viduje“.

8. Pakeisti Aprašo 1 priedą ir jį išdėstyti nauja redakcija (pridedama).

Savivaldybės meras

Audronė Stadalnykienė Ovidijus Kačiulis Evaldas Vaicekavičius Rūta Švedienė

2018-03- 2018-03- 2018-03- 2018-03-

Nevyriausybinių organizacijų veiklos projektų

finansavimo iš Kėdainių rajono savivaldybės

biudžeto lėšų konkurso tvarkos aprašo

1 priedas

**(Projekto paraiškos vertinimo anketos forma)**

**NEVYRIAUSYBINIŲ ORGANIZACIJŲ PROJEKTŲ FINANSAVIMO IŠ KĖDAINIŲ RAJONO SAVIVALDYBĖS BIUDŽETO LĖŠŲ KONKURSUI PATEIKTO proJEKTO PARAIŠKOS vertinimO ANKETA**

|  |  |
| --- | --- |
| **Paraiškos numeris** |  |
| **Pareiškėjo pavadinimas** |  |
| **Projekto pavadinimas** |  |
| **Vertintojas** |  |

|  |  |  |  |  |
| --- | --- | --- | --- | --- |
| **Eil. Nr.** | **Vertinimo kriterijai** | **Didžiausias balų skaičius** | **Balų ribos** | **Skiriamas balas** |
| **1.** | **Projekto idėjos originalumas, sprendimo pagrįstumas** (projekto idėja yra originali ir (ar) novatoriška, aiškiai pagrįsta ir argumentuota. Pasirinkta projekto įgyvendinimo forma leidžia įgyvendinti išsikeltus tikslus ir uždavinius)  ● visiškai atitinka vertinimo kriterijaus aprašą  ● vertinimo kriterijaus aprašą atitinka daugiau nei vidutiniškai  ● vertinimo kriterijaus aprašą atitinka vidutiniškai  ● vertinimo kriterijaus aprašą atitinka mažiau nei vidutiniškai  ● visiškai neatitinka vertinimo kriterijaus aprašo | 20 | 20  15  10  5  0 |  |
| **2.** | **Projekto atitiktis prioritetams**  ● į prioritetus atsižvelgta ir jie atsispindi projekto veiklose  ●į prioritetus atsižvelgta, tačiau jie menkai atsispindi projekto veiklose  ● neatsižvelgta į konkurso prioritetus | 10 | 10  5  0 |  |
| **3.** | **Projekto svarbumas ir aktualumas**  (projektas yra aktualus, numatomos veiklos yra svarbios, tikslingai pasirinkta poveikio grupė, numatyti konkretūs veiksmai ir priemonės, įtraukiantys vietos gyventojus į projektą)  ● visiškai atitinka vertinimo kriterijaus aprašą  ● vertinimo kriterijaus aprašą atitinka vidutiniškai  ● visiškai neatitinka vertinimo kriterijaus aprašo | 15 | 15  10  0 |  |
| **4.** | **Planuojami projekto rezultatai**  (projekto veikla kryptinga ir (ar) turi realias tęstinumo perspektyvas, planuojami rezultatai pristatyti aiškiai ir suprantamai bei yra realūs ir pasiekiami)  **•** visiškai atitinka vertinimo kriterijaus aprašą  **•** vertinimo kriterijaus aprašą atitinka vidutiniškai  **•** visiškai neatitinka vertinimo kriterijaus aprašo | 10 | 10  5  0 |  |
| **5.** | **Projekto viešinimas** (numatyta efektyvi informacijos sklaidos strategija, pasirinktos tinkamos ir efektyvios informacijos sklaidos formos)  **•** visiškai atitinka vertinimo kriterijaus aprašą  **•** vertinimo kriterijaus aprašą atitinka vidutiniškai  **•** visiškai neatitinka vertinimo kriterijaus aprašo | 5 | 5  3  0 |  |
| **6.** | **Projekto sąmatos pagrįstumas** (projekto sąmatoje nurodytos išlaidos yra tiesiogiai susijusios su projektu ir yra būtinos jo tikslams ir rezultatams pasiekti, detalizuotos ir atitinkančios rinkos kainas)  **•** visiškai atitinka vertinimo kriterijaus aprašą  **•** vertinimo kriterijaus aprašą atitinka vidutiniškai  **•** visiškai neatitinka vertinimo kriterijaus aprašo | 20 | 20  10  0 |  |
| **7.** | **Projekto vykdytojo, partnerių, rėmėjų indėlis** (projekto įgyvendinimui pritraukiamos lėšos iš kitų projekto finansavimo šaltinių, numatytas rėmėjų indėlis (finansinis, dalykinis ir pan.)  **•** visiškai atitinka vertinimo kriterijaus aprašą  **•** vertinimo kriterijaus aprašą atitinka vidutiniškai  **•** visiškai neatitinka vertinimo kriterijaus aprašo | 10 | 10  5  0 |  |
| **8.** | **Bendradarbiavimas, bendruomenės įtraukimas, projekto poveikis bendruomenei**  (projektas orientuotas į bendruomenės dalyvavimą sprendžiant problemas, matomas ryškus bendruomenės sąmoningumo kėlimas, platūs bendradarbiavimo ir bendravimo mastai, ryšiai su kitomis bendruomenės grupėmis?  **•** visiškai atitinka vertinimo kriterijaus aprašą  **•** vertinimo kriterijaus aprašą atitinka vidutiniškai  **•** visiškai neatitinka vertinimo kriterijaus aprašo | 10 | 10  5  0 |  |
|  | **Balų suma:** | **100** |  |  |

Recenzento išvada:

|  |
| --- |
| **Projekto privalumai:** |
| **Projekto trūkumai:** |
| **Išvada** (finansuoti, iš dalies finansuoti (nurodant siūlomų skirti lėšų sumą), nefinansuoti): nefinansuoti): |

Recenzento vardas, pavardė Parašas Data

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2015 M. VASARIO 13 D. SPRENDIMO NR. TS-6 „DĖL NEVYRIAUSYBINIŲ ORGANIZACIJŲ VEIKLOS PROJEKTŲ FINANSAVIMO IŠ KĖDAINIŲ RAJONO SAVIVALDYBĖS BIUDŽETO LĖŠŲ KONKURSO TVARKOS APRAŠO PATVIRTINIMO“ PAKEITIMO**

2018 m. kovo 12 d.

Kėdainiai

**Parengto sprendimo projekto tikslai.**

Pakeisti Nevyriausybinių organizacijų veiklos projektų finansavimo iš Kėdainių rajono savivaldybės biudžeto lėšų konkurso tvarkos aprašą, patvirtintą Kėdainių rajono savivaldybės tarybos 2015 m. vasario 13 d. sprendimu Nr. TS-6 „Dėl nevyriausybinių organizacijų veiklos projektų finansavimo iš Kėdainių rajono savivaldybės biudžeto lėšų konkurso tvarkos aprašo patvirtinimo“.

**Sprendimo projekto esmė, rengimo priežastys ir motyvai.**

Kėdainių rajono savivaldybės tarybos 2015 m. vasario 13 d. sprendimu Nr. TS-6 „Dėl nevyriausybinių organizacijų veiklos projektų finansavimo iš Kėdainių rajono savivaldybės biudžeto lėšų konkurso tvarkos aprašo patvirtinimo“ buvo patvirtinti Nevyriausybinių organizacijų veiklos projektų finansavimo iš Kėdainių rajono savivaldybės biudžeto lėšų konkurso tvarkos aprašas, kuris galioja ir šiuo metu. Vadovaujantis minėtu tvarkos aprašu kasmet yra organizuojamas rajono savivaldybėje registruotų ir veikiančių nevyriausybinių (įskaitant ir bendruomenines organizacijas) organizacijų veiklos projektų finansavimo konkursas. Atsižvelgiant į minėto konkurso organizavimo patirtį, projektų pareiškėjų ir konkursui pateiktų projektų paraiškų vertinimo komisijos narių pastebėjimus ir pasikeitusius teisės aktus, yra parengtas sprendimo projektas, kuriame yra numatyti kai kurių Nevyriausybinių organizacijų veiklos projektų finansavimo iš savivaldybės biudžeto lėšų tvarkos aprašo punktų pakeitimai, tvarkos aprašas papildomas naujais punktais. Sprendimo projektu teikiama projekto paraiškos vertinimo anketos formos (Aprašo 1 priedas) nauja redakcija.

**Lėšų poreikis.** Lėšos nėra reikalingos.

**Laukiami rezultatai.**

Pakeitus Nevyriausybinių organizacijų veiklos projektų finansavimo iš Kėdainių rajono savivaldybės biudžeto lėšų konkurso tvarkos aprašą, bus užtikrintas kokybiškesnis ir efektyvesnis nevyriausybinių organizacijų veiklos projektų finansavimo iš savivaldybės biudžeto lėšų konkurso organizavimas.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Administracijos vyriausioji specialistė

(jaunimo reikalų koordinatorė) Audronė Stadalnykienė